ງານສະແດງ ລົດຍົນນານາຊາດ ທີ່ນະຄອນ ນິວຢອກ ປະຈຳປີ 2015 (ວີດີໂອ ພາສາລາວ)
ງານ​ສະ​ແດງລົດຍົນ ໃນປີ​ນີ້ ສະ​ທ້ອນ​ເຖິງ​ ສະພາບຂອງ​ຜູ້​ຂັບ​ລົດ​​ ໃນ​ປັດຈຸບັນ​ນີ້ ທີ່ຮູ້ຈັກດີ ເລື້ອງເທັກໂນໂລຈີ ແລະ ຄອບງຳໂດຍ ໂທລະສັບສະຫລາດ.
ທຸກໆປີ ບັນດາຜູ້ຜະລິດລົດຍົນ ຈາກທົ່ວໂລກ ໄດ້ພາກັນໄປ ເຕົ້າໂຮມກັນຢູ່ທີ່ນະຄອນ New York ເພື່ອນຳເອົາພວກລົດ ຍົນລຸ້ນຫລ້າສຸດ ແລະໃໝ່ອ່ຽມສຸດຂອງພວກຕົນ ອອກມາວາງ ສະແດງ ງານສະແດງ ລົດຍົນ ໃນປີນີ້ ສະທ້ອນເຖິງສະພາບ ຂອງຜູ້ຂັບລົດໃນປັດຈຸບັນນີ້ ທີ່ຮູ້ຈັກດີເລື້ອງເທັກໂນໂລຈີ ດັ່ງນັ້ນ ລົດຈະມີລະບົບອັນໃໝ່ໆ ຫຼາຍຢ່າງ ທີ່ກ່ຽວພັນກັບການເຊື່ອມ ໂຍງການຄວບຄຸມດ້ວຍໂທລະສັບສະຫລາດ ແລະ ການປະຕິບັດ ງານດ້ວຍຄອມພິວເຕີ້ ໃນດ້ານຄວາມປອດໄພ Daniela Schrier ຜູ້ສື່ຂ່າວວີໂອເອ ລາຍງານຈາກສູນວາງສະແດງສິນຄ້າ Javits ທີ່ນະຄອນ New York ຊຶ່ງໄຊຈະເລີນສຸກ ຈະນຳມາສະເໜີທ່ານ ທີ່ງານສະແດງລົດຍົນນາໆຊາດ ຢູ່ນະຄອນ New York ປະຈຳປີ 2015 ນັ້ນ ການປະກາດ ອັນຍິ່ງໃຫຍ່ສຸດ ກ່ຽວກັບຫຼາຍສິ່ງຫຼາຍຢ່າງ ແມ່ນຈະແຈ້ງຢ່າງບໍ່ຕ້ອງສົງໄສ ວ່າເປັນເລື້ອງ ຂອງຄວາມກ້າວໜ້າ ດ້ານເທັກໂນໂລຈີ ທ່ານ Kumal Galhotra ປະທານບໍລິສັດ Lincoln ເວົ້າວ່າ ເທັກໂນໂລຈີໃໝ່ໆ ຊຶ່ງສ່ວນຫຼາຍ ເຊື່ອມຕໍ່ລົດ ກັບຄົນຂັບຜ່ານ ທາງໂທລະສັບສະຫລາດ ແອັປ ຂອງລົດ Lincoln ຈະອຳນວຍໃຫ້ບັນດາຄົນຂັບ ຕິດຈັກລົດໄດ້ ໂດຍຢູ່ຫ່າງໄກ ເປີດການຄວບຄຸມສະພາບອາກາດພາຍໃນລົດໄດ້ ຫຼື ແມ່ນກະທັງ ນຳພາໄປຫາລົດ ຢູ່ໃນ ບ່ອນຈອດທີ່ແອອັດ ລົດ Toyota Morai ລຸ້ນໃໝ່ ກ້າວໄປອີກຂັ້ນນຶ່ງ ເພື່ອຮັກສາໄວ້ການເຊື່ອມຕໍ່ລົດ ກັບຄົນ ຂັບ ໃນປັດຈຸບັນນີ້ ທີ່ຄອບງຳໂດຍໂທລະສັບສະຫລາດນັ້ນ ທ່ານນາງ Maggie Clark ນັກຊ່ຽວຊານດ້ານສິນຄ້າ ຂອງ Toyota Motor ເວົ້າວ່າ ແຕ່ແນວໂນ້ມດ້ານເທັກໂນໂລຈີ ທີ່ຍິ່ງໃຫຍ່ທີ່ສຸດ ຂອງປີ 2015 ແມ່ນການປະສົມປະສານ ລະຫວ່າງເທັກໂນໂລຈີ ແລະ ດ້ານຄວາມປອດໄພເຂົ້າກັນ ເພື່ອຫລຸດຜ່ອນ ການສູນເສຍ ຊີວິດ ໃນລະຫວ່າງການຂັບລົດຍົນນັ້ນ ທ່ານ Jesse Ortega ຫົວໜ້າຝ່າຍວິສະວະກຳ ຂອງ Chevrolet Malibu ເວົ້າວ່າ ໃນຂະນະທີ່ ການຕິດຕາມກວດກາເບິ່ງ ກ່ອນຈະເກີດອຸບັດເຫດຕຳກັນ ໂດຍສ່ວນຫຼາຍ ແລ້ວ ລະບົບນີ້ ແມ່ນຈະມີຢູ່ ໃນລົດລາຄາແພງ ລຸ້ນຫລູຫລາ ສ່ວນ Chevrolet ແລະອື່ນໆ ໄດ້ເລີ້ມຕົ້ນ ເຊື່ອມໂຍງລະບົບດັ່ງກ່າວ ເຂົ້າໃນລົດທຸກໆ ລຸ້ນໃນແຖວໜ້າ ຂອງພວກຕົນ Toyota ວາງແຜນ ທີ່ຈະໃຫ້ ລົດທຸກໆລຸ້ນ ທັງໝົດຂອງຕົນ ຕິດຕັ້ງດ້ວຍ ລະບົບຄວາມຮູ້ສຶກ ດ້ານຄວາມປອດໄພ ຫຼື Toyota Safety Sense ພາຍໃນໄລຍະ 2 ປີຂ້າງໜ້ານີ້ກ່ອນທີ່ຈະ ນຳເອົາອອກມາ Toyota ປະເມີນລາຄາຂອງລະບົບດັ່ງກ່າວນີ້ ພຽງ 500 ດອນລາເທົ່ານັ້ນ ທ່ານ Bill Fey ຜູ້ຈັດການໃຫຍ່ ພະແນກການຂາຍຂອງ Toyota Motor ເວົ້າວ່າ ບັນດານັກຊ່ຽວຊານດ້ານອຸດສາຫະກຳລົດຍົນ ກ່າວວ່າ ການແຂ່ງຂັນໃນເລື້ອງລະບົບຕ່າງໆ ທີ່ລ້ຳໜ້ານັ້ນ ໄດ້ຊຸກຍູ້ໃຫ້ບັນດາຜູ້ຜະລິດລົດ ຍົນ ພະຍາຍາມຄົ້ນຄວ້າຫາ ເທັກໂນໂລຈີ ທີ່ ມະນຸດໄດ້ຈິນຕະນາການ ຢາກໃຫ້ມີ ແລະ ໃນຫຼາຍໆກໍລະນີ ເພື່ອໃຫ້ຫລຸດຜ່ອນຄວາມສ່ຽງ ຂອງການສູນເສຍຊີວິດ ໃນລະຫວ່າງການຂັບຂີ່ລົດນັ້ນ (KUMAL GALHOTRA, PRESIDENT, LINCOLN) (JESSE ORTEGA, CHIEF ENGINEER, CHEVROLET MALIBU)